পিএনএস ডেস্ক: আজ-কালের মধ্যে জনপ্রশাসনে বড় ধরনের রদবদল হতে যাচ্ছে। এই রদবদলে ক্যাবিনেট সচিব মো: শফিউল আলম দায়িত্ব থেকে অব্যাহতি পেতে পারেন। তিনি কয়েক মাসের মধ্যেই স্বাভাবিক অবসরে যাওয়ার কথা রয়েছে। তার স্থলে স্থানীয় সরকারসচিব জাফর আহমদ খান নতুন ক্যাবিনেট সচিব হতে পারেন। বিদায়ী ক্যাবিনেট সচিব দেশের বাইরে কোনো কূটনৈতিক দায়িত্ব পেতে পারেন। শিক্ষাসচিব সোহরাব হোসেন নতুন জনপ্রশাসন সচিবের দায়িত্ব পেতে পারেন। লোকপ্রশাসন সচিব ফয়েজ আহমদ স্থানীয় সরকার মন্ত্রণালয়ের সচিবের দায়িত্ব পেতে পারেন। বেসামরিক বিমান চলাচল সচিব মুহিবুর হক স্বরাষ্ট্রসচিবের দায়িত্ব পেতে পারেন। প্রধানমন্ত্রীর কার্যালয়ে কোনো পরিবর্তনের সম্ভাবনা নেই। এই দফায় ১০ থেকে ১৫টি সচিব পদে রদবদল হতে পারে।